钦定古今图书集成/明伦汇编/氏族典/第363卷 > 《廖用贤尚友录》 > 任延敬
## 钦定古今图书集成/明伦汇编/氏族典/第363卷 > 《廖用贤尚友录》 > 任延敬

按《北齐书任延敬传》：“延敬，广宁人也。伯父桃，太和初
为云中军将，延敬随之，因家焉。延敬初从葛荣为贼，
荣败，拥所部先降，拜镇远将军，后随高祖建义。太昌
初，累转尚书左仆射，进位开府仪同三司。及斛斯椿
衅发，延敬弃家北走，至河北郡，因率土民据之，以待
高祖。天平初，复拜侍中，寻为行台仆射，除徐州刺史。”
在州大有受纳。然为政不残，礼敬人士，不为民所疾
苦。元象元年，卒于邺。子胄嗣。